Janniks Bisons

Janniks Deniss Bisons (; dzimis ) ir kanādiešu kino un televīzijas aktieris, režisors un kinoproducents. Plašāk pazīstams kā detektīva Viljama Henrija Mērdoka galvenās lomas atveidotājs Citytv/CBC televīzijas seriālā "Mērdoka noslēpumi" (2008—pašlaik).

 Biogrāfija 
Janniks Bisons dzimis Monreālā, Kvebekas provincē, un viņam ir franču un angļu izcelsme, kā arī abas, franču un angļu, ir viņa dzimtās valodas. Pusaudža gados viņš pārcēlās uz Toronto, Ontārio provincē, un viņa aktiera karjera sākās, kad viņš vēl mācījās vidusskolā. Viņa tēvs, redzot dēla interesi par aktiermākslu, mudināja viņu atbildēt uz laikraksta sludinājumu, kurā tika meklēti bērni aktieri.

 Karjera 
Bisona pirmā nozīmīgā loma bija 1984. gada CBC nedēļas filmā Hockey Night. Viņš ierunāja Ferdija tēlu animācijas seriālā Maxie's World (1987). Viņš filmējās CTV seriālā Learning the Ropes no 1988. līdz 1989. gadam. No 1994. līdz 1997. gadam viņš filmējās ASV asa sižeta televīzijas seriālā High Tide. Viņš pārcēlās no Losandželosas uz Vankūveru Britu Kolumbijā 1998. gadā, kad viņu izvēlējās par galvenās lomas atveidotāju CBC seriālā Nothing Too Good for a Cowboy (1998—2000). Viņš filmējies 2001. gada televīzijas filmā Loves Music, Loves to Dance, kas balstīta uz Mērijas Higinsas Klārkas romānu. Viņš filmējās FIB aģenta Džeka Hadsona lomā Pax TV seriālā Sue Thomas: F.B.Eye (2002—2005). No 2000. gada līdz 2004. gadam viņam bija advokāta Braiena Tedrova otrā plāna loma Showtime drāmas seriālā Soul Food.

Viņš piedalījies Kanādas seriāla Falcon Beach otrajā sezonā (2007), kā arī vairākās ASV kabeļtelevīzijas Lifetime filmās, piemēram, Crazy for Christmas (2005) un I do (but I don't) (2004), kā arī Disney Channel filmā Genius (1999). Jannikam Bisonam bija viesa loma programmā seriālā Flashpoint (2010), kā arī filmējies televīzijas filmās Brothers by Choice un Keshan. Viņš piedalījies Džona lomā visās Roxy Hunter filmās (2007—2008). 2008. gadā Bisons piedalījies CIBC reklāmās.

Bisons kopš 2008. gada atveido galveno detektīva Viljama Henrija Mērdoka lomu Citytv/CBC Television detektīvseriālā "Mērdoka noslēpumi" un debitēja seriāla režisora amatā ar 4. sezonas 3. sērijā. Viņš ir arī viens no seriāla izpildproducentiem.

Kopš 2013. gada 30. decembra Bisons kanāla CBC Television bērniem domātajā seriālā The Adventures of Napkin Man atveidoja pirmsskolas skolotāja tēlu.

2016. gada 13. martā Bisonam piešķīra Kanādas Fan's Choice Award balvu. "Mērdoka noslēpumiem" ir piešķirtas vairākas Kanādas Golden Screen Awards balvas 2017., 2018. un 2020. gadā.

J. Bisons atveidoja Martina Bartela tēlu Hallmark Channel filmu sērijā Aurora Teagarden Mysteries. Bisons pirmoreiz parādās filmā Three Bedrooms, One Corpse (2016) kā CIP aģents Bartels, kurš pārceļas uz pilsētu, iemīlas Aurorā Tīgārdenā un vēlāk veido romantiskas attiecības ar Tīgārdenu. Janniks Bisons filmu sēriju pameta 2018. gadā, kad viņam sāka trūkt brīvā laika.

Bisons 2017. gadā saņēma ACTRA Toronto Award of Excellence balvu par mūža ieguldījumu aktiermākslā.

Janniks Bisons vadīja Kanādas Discovery Channel realitātes šovu Star Racer.

 Privātā dzīve 
Bisons ir precējies ar Šantalu Kreigu, bijušo aktrisi, modeli, kanādiešu futbola komandas Toronto "Argonauts" karsējmeiteni un fitnesa treneri, kura šobrīd strādā par televīzijas satura veidotāju un rakstnieci.

Pāris iepazinās vidusskolā un apprecējās 1990. gada 26. maijā. Viņiem ir trīs meitas: Brianna, Dominika un Mikeila. Kreiga epizodiski piedalījusies divos no Bisona televīzijas seriāliem — Sue Thomas: F.B.Eye un "Mērdoka noslēpumi". Arī visas Bisona meitas ir epizodiski piedalījušās "Mērdoka noslēpumos". Janniks Bisons ir arī dedzīgs velosipēdists un velosipēdu kolekcionārs. Agrāk, no aktiermākslas brīvajā laikā viņš strādāja par celtnieku, lai finansiāli uzturētu savu ģimeni.

 Filmogrāfija 

 Kino 
 Gads Filma Loma Piezīmes 1984 Hockey Night Spīrs Kozaks1986 Toby McTeague Tobijs My Pet Monster Rods Video Where's Pete Pīts Īsfilma 1999 Velocity Trap Franklins Dž. Robinsons 2004 Some Things That Stay Dr. Ostrums 2005 Crazy For Christmas Pīters Ārčers2008 Animal 2 Dilens Nothing Really Matters Leo 2010 "Kazino Džeks" Oskars Kariljo 2012 Your Side of the Bed Stīvs2016 Static Billijs Īsfilma Year by the Sea Kehūns Another WolfCop Svalovss 2018 Hellmington Profesors Frīborns2020 Anything for Jackson Rorijs A Perfect Plan Gerijs

 Televīzija 
 Gads Nosaukums Loma Piezīmes 1984 Hockey Night Spīrs KozaksTV filma 1986 Brothers by Choice Skots 1986—1988 Danger Bay Lerijs / Tods 2 sērijas1987 First Offender Džefs TV filma Night Heat Regans Sērija The Kid Maxie's World Ferdijs (balss)1988 Alfred Hitchcock Presents Taijs Sērija Twisted Sisters Learning the Ropes Marks Rendals Galvenā loma, 13 sērijas1989 Pray for Me, Paul Henderson Maiks Stanouliss Rookies Korijs Street Legal Lenijs Smits Sērija Complex Offer1991 Gold: The World's PlayDžonijsTV filma Gold: The Merchants of Venice Gold: The Dynamiters Gold: Frenchie's Gold Gold: A Fistful of Gold 1991—1993 The Hidden Room Džons / Glens 2 sērijas1992 Tropical Heat Harijs jaunākais Sērija Double Fault The Ray Bradbury Theater Rodžers (18—22 gadu vecumā) Sērija Some Live Like Lazarus Catwalk Niks Sērija Here Today1993 Matrix Riks Bīlss Sērija Blindside Top Cops Maiks Šīens Sērija Craig Gravel and Jerry Jones/Mike Sheehan and Stephen Davis 1994 The Forget-Me-Not Murders Gregs Geils TV filma 1994—1997 High Tide Džoijs Barets Galvenā loma, 63 sērijas 1995 Young at Heart DžoijsTV filma1999 Genius Maiks Makgregors Relic Hunter Stavross Vordaloss Sērija Myth of the Maze 1999—2000 Nothing Too Good for a Cowboy Ričmonds P. Hobsons jaunākais Galvenā loma, 26 sērijas 2000 The Moving of Sophia Myles Tēvs Jangs TV filma 2000—2004 Soul Food Braiens Tedrovs Galvenā loma, 14 sērijas2001 The Pretender 2001 NDA aģents Edvards Belindžerss TV filma Twice in a Lifetime Džūlians Fenšovs Sērija Mama Mia Mutant X Ričards Sonderss Sērija Fool for Love Undergrads Krūgers / Stouners Deivs (balss) Otrā plāna loma, 10 sērijas Loves Music, Loves to Dance Čārlijs / Pols Nešs TV filma The Day Reagan Was Shot Badijs Stains 2002—2005 Sue Thomas: F.B.Eye Džeks Hadsons Galvenā loma, 56 sērijas2003 See Jane Date Makss Garets TV filma Missing Brūss Skellers Sērija Thin Air Playmakers Policijas detektīvs Sērija Choice: Part 1 2004 I Do (But I Don't) Džeimss "Džejs" Korina TV filma2005 Kevin Hill Ostins Brūkss Sērija Sacrificial Lambs Crazy for Christmas Pīters Ārčers TV filma 2006 The Secrets of Comfort House Kērtiss2007 Falcon Beach Maikls Preskots 4 sērijas The Dresden Files Seržants Darens Manzers Sērija Second City Roxy Hunter and the Mystery of the Moody GhostDžons Stedmens TV filma2008 Roxy Hunter and the Secret of the Shaman Roxy Hunter and the Myth of the Mermaid Roxy Hunter and the Horrific Halloween Urban Vermin Noneks 2 sērijas 2008—pašlaik "Mērdoka noslēpumi" Detektīvs Viljams Henrijs Mērdoks Galvenā loma, 312 sērijasIzpildproducents 134 sērijāmRežisējis 15 sērijasNominācija — ACTRA Award kategorijā "Izcils aktieru ansambļa sniegums" (2017) 2009 Too Late to Say Goodbye Bobijs Korbins TV filma 2010 Flashpoint Filips Sobols Sērija Jumping at Shadows 2011 The Listener Kīts Šeltons Sērija Vanished2012 My Mother's Secret Deniss Kulsons TV filma Beauty and the Beast Alekss Vebsters Sērija Pilot Royal Canadian Air Farce Detektīvs Viljams Henrijs Mērdoks Sērija Air Farce New Year's Eve 2012 2013 This Hour Has 22 Minutes pats sevi Viesvadītājs20. sezonas 18. sērija 2013—2014 The Adventures of Napkin Man! Salvešu vīrsMisters EntonijsMisters Ņūmens Galvenā loma, 52 sērijasLīdzizpildproducents 14 sērijāmIeguvis Canadian Screen Award kategorijā "Labākais vadītājs pirmsskolas, bērnu vai jauniešu programmā vai seriālā" (2015) 2014 Republic of Doyle Detektīvs Bils Mērdoks Sērija If the Shoe Fits2016 Three Bedrooms, One Corpse: An Aurora Teagarden Mystery Martins BartelsTV filma The Julius House: An Aurora Teagarden Mystery2017 Dead Over Heels: An Aurora Teagarden Mystery A Bundle of Trouble: An Aurora Teagarden Mystery 2018 Last Scene Alive: An Aurora Teagarden Mystery

 Atsauces 

 Ārējās saites 



Kategorija:1969. gadā dzimušie
Kategorija:Monreālā dzimušie
Kategorija:Kanādiešu kinoaktieri
Kategorija:Kanādiešu televīzijas aktieri
Kategorija:Kanādiešu balss aktieri
Kategorija:Kanādiešu kinorežisori